# *KREDSINFORMATION*

# *Januar 2019.*

Tak til alle medlemmer som deltog i vores medlemskursus d. 18.-19. januar.

***Per Brinckmann***

***Formand Lejre Lærerforening***

Denne kredsinformation vil primært dreje sig om:

Generalforsamling

TR-valg

Klubmøder

Løntjek

Kredskontoret i skolernes vinterferie

**Generalforsamling d. 11.marts 2019 kl. 17.00 på Hvalsø skole.**

Der indkaldes hermed til generalforsamling.

Her har du lejlighed for sammen med medlemmerne fra de øvrige skoler at drøfte alle de udfordringer og problemer, som vi står overfor.

Her har du chancen for sammen med kollegaer at give ris og ros til Lejre Lærerforening.

Der bliver lejlighed til at drøfte, om der er budskaber, der skal videreformidles til fx kommunalbestyrelsen i Lejre.

Vi har inviteret formanden for Udvalget for Børn og Ungdom Thomas Bisgaard til at komme og holde et oplæg om bl.a. de politiske målsætninger for Lejre Kommune på folkeskoleområdet.

Thomas har endnu ikke svaret, om han har mulighed for at deltage.

Du skal være opmærksom på nedenstående tidsfrister i forhold til generalforsamlingen:

***Du tilmelder dig til spisning hos din TR senest d. 1. marts.***

***D. 1. marts. skal forslag til punkter til dagsordenen være modtaget på kredskontoret.***

***Fra den 1. marts vil den skriftlige beretning ligge på Lejre Lærerforenings hjemmeside, og der vil ligge et par eksemplarer i papirudgave på skolerne/ PPR.***

**TR-valg**

I marts måned skal der vælges tillidsrepræsentant og suppleant for denne. Valget er gældende fra 1.8.2019 til 31.7.2021.

Din tillidsrepræsentant vil indkalde til valgmøde.

**Klubmøde**

Der afholdes klubmøder på skolerne i februar/marts måned. Her vil TR bl.a. drøfte dialogpanel, Ny Start og vores samarbejde med Lejre Kommune med jer.

TR sender en indkaldelse ud.

**Løntjek**

Nogle medlemmer har henvendt sig kredskontoret, om at de har fået mindre udbetalt i løn, uden at der er sket ændringer i grundløn og diverse tillæg.

En af årsagerne kan være, at skattefradraget fra 2018 til 2019 har ændret sig. I kan sammenligne jeres skattefradrag ved at kikke på de 2 seneste lønsedler. Tallet i skal kikke på, står på første side lige under beløbet til udbetaling.

Hvis du er tvivl, så kan du altid kontakte kredskontoret, og få hjælp og rådgivning.

**Kredskontoret i skolernes vinterferie**

Vi kan kontaktes på kredsens telefon: 46 35 34 54 på hverdage i tidsrummet fra kl. 10.00 til 13.00. Du er også velkommen til at henvende dig via mail til 042@dlf.org

**Per Brinckmann**

**Formand**

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 106 kr. pr. måned og opkræves helårligt.

**Anne Jensen**

**Til din mødekalender:**

|  |  |
| --- | --- |
| **Dato for møde/ aktivitet** | **Mødets/ aktivitetens tema** |
| 1.3. 2018 | Tilmelding til spisning til generalforsamling |
| 1.3.2018 | Sidste frist for at få punkter på dagsordenen til generalforsamlingen |
| 11.3.2018 | Generalforsamling på Hvalsø skole |

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte er arbejdsmiljørepræsentanten, der ligger inde med de relevante papirer.